HALOTT LÁNYOK
KÉSZÜLT JORGE IBARGÜENGOITIA REGÉNYE ALAPJÁN
Írja fel a dátumot, és később megszámoljuk.
- Jó estét! - Jó estét! Mit adhatok?
- Adna négy campechanát? - Persze. Két peso lesz.
Tessék.
Jó éjszakát!
Adja ide, és segítek.
Lássuk csak!
Emlékszel rám, Simón Corona?
Itt egy kis emlékeztető, te rohadék!
Corona úr, van bármi sejtése, hogy kik állhatnak a támadás mögött?
Nem, ez nem sejtés, uram.
Teljesen biztos vagyok benne, mert láttam a nőt pisztollyal a kezében.
Egyvalaki felelős ezért: Serafina Baladro asszony.
Mielőbb tegye meg a szükséges intézkedéseket
Serafina Baladro asszony és a bűntársai letartóztatása iránt!
Mindnyájan tudjuk, hogy hazánk igazságszolgáltatása nem valami gyors,
és az ember nem tudja, melyik a meglepőbb:
a bürokrácia útvesztői vagy a rendszer csalhatatlansága.
EMBERÖLÉS HULLAGYALÁZÁS
A Serafina Baladro elleni letartóztatási parancs, amit Mezcalából küldtek,
heteken át vándorolt
különböző mezcalai és Plan de Abajó-i szervek között,
mire végül eljutott hozzám, és azonnal végre is hajtottam.
MEGÉRKEZIK A RENDŐRSÉG
1964. JANUÁR 13.
CONCEPCIÓN DE RUIZ, PLAN DE ABAJO ÁLLAM
Mennyire komoly Serafina helyzete, felügyelő?
Eléggé, százados.
Ezért is akartam előre szólni, hogy intézkedhessen az ügyvédjével.
Mivel vádolják őt?
A parancsban foglaltak szerint
nemrég lövöldözés és emberölési kísérlet történt
Salto de la Tuxpanában, egy mezcalai kisvárosban.
A jelentések szerint Serafina felelős a támadásért.
A mexikói hadsereg tisztjeként és a drága anyám emlékére esküszöm,
hogy Serafina senkit nem ismer a városban.
Soha nem is járt ott. Valószínűleg a létezéséről sem tud.
Elhiszem, százados. Köszönöm az őszinteségét.
De a Baladro nővérekkel fennálló barátságom ellenére kötelességem,
hogy a parancsnak eleget téve letartóztassam Serafina kisasszonyt.
Megértem, felügyelő. Köszönöm szépen, hogy szólt.
Ne köszönje, Bedoya!
Csak ne feledje, hogy intézkedni fogok.
Ha rátalálok, le kell tartóztatnom őt, és holnap megyek a Casino del Danzónba.
Ne is mondjon többet!
További szép napot!
Köszönöm, hogy időt szánt rám.
Cueto felügyelő elszántnak tűnt.
Biztos azért szólt, hogy időt adjon nekünk.
Az a Simón Corona vádolta meg magát a lövöldözéssel.
A felügyelő holnap jön letartóztatni magát.
Látod, Serafina?
Tönkretettél minket!
Önzőségből! A bosszúszomjad miatt!
Az én hibám, hogy szenvedélyesnek születtem?
Azonnal el kell tűnnünk innen.
Menjünk az Egyesült Államokba!
És mondjunk le mindenünkről? Soha!
Százados, szóljon Langalétának, hogy kimegyünk a ranchra,
de most egyedül jöjjön!
Legyen szíves, kerítse elő Rendónt a föld alól is! Biztos tud segíteni.
Igen, asszonyom.
- Herminia, siess! - Igenis!
Gyerünk!
Semmi ne maradjon itt!
Mindent szedjetek össze!
Gyerünk!
Semmit ne hagyj itt!
Siessetek! Még több körünk is lesz.
Nyomás!
Ticho, siess! Indulnunk kell!
Rakd rendbe a nagytermet is!
Utána takard el az ajtót dobozokkal, és ugorj le a tetőről!
Felfogtad?
Igen, Serafina asszony!
Benavides asszony!
Itt vagyok az ebédlőben!
Sürgősen távoznunk kell.
Valaki feljelentett minket, és jön a rendőrség.
Úristen! Nagyon remélem, én nem kerülök bajba, kisasszony.
Ne aggódjon, Aurora asszony!
Ha kérdezik, nem látott minket.
Mi lesz az e havi fizetséggel?
Igaz.
Tessék.
- Egy kis plusz szükség esetére. - Köszönöm.
De figyelmeztetem önt, Aurora asszony!
Egy szót se szóljon!
Ha megtudom, hogy köpött, megtalálom magát!
Gondoljon bele, hogy egy korombeli nő,
aki egész életét az Úrnak szentelte,
börtönbe kerül!
Hét évet kaptam, amiért segítettem a hölgyeknek.
Ez azt jelenti, hogy itt fogok meghalni, nem?
Mozgás!
Itt töltitek az éjszakát!
Holnapra kitalálunk nektek valamit.
Ne csináljatok hülyeséget, mert megkeserülitek!
- Értitek? - Igen, asszonyom!
- Te vagy a főnök, Csontváz. - Rendben, asszonyom.
Rosita, szerintem lázad van.
Holnap főzök neked gyógyteát.
Köszönöm, Csontváz.
Nagyon fázom, és szörnyen érzem magam.
Jól van, lányok, gyertek ki, és könnyítsetek magatokon!
- Jó reggelt! - Szia, Csontváz!
Jaj, Ticho!
Mi volt, Csontváz?
Hogy töltötték a lányok az éjszakát?
Volt valami gond?
Nem, főnök, minden rendben volt.
De Rosa megfázott és lázas, úgyhogy főzök neki teát.
Ügyes lány.
Még egy kicsit!
Igyál még, hogy helyrejöjj!
Ettől jobban leszel.
Még egy kicsit!
Remélem, Bedoya megtalálja Rendónt, és az a seggfej segít majd nekünk.
Menjünk el az Egyesült Államokba, amíg elcsendesednek a dolgok!
- Nem akarok börtönbe kerülni. - Ne dramatizáld túl, Serafina!
Várjunk, amíg Rendón megmondja, hogy mennyire komoly a helyzet!
Elnézést!
Csontváz, a lányok szerint Rosa rosszabbul van.
Meghalt.
1964. JANUÁR 14.
Concepción de Ruizban hónapokon át pusmogták,
hogy a Baladro nővérek és a lányok a Casino del Danzónban rejtőznek.
Habár többször is jártam ott, és senkit sem találtam,
úgy döntöttem, hogy visszamegyek körülnézni.
ZÁRVA
Vágja le a láncot!
Hogyhogy még van áram?
Jó kérdés.
Úgy tűnik, senki nincs itt,
de nézzünk szét alaposan, hátha találunk valami nyomot!
Felügyelő, nem tartja furának, hogy minden olyan tiszta és rendezett?
Ez semmit sem bizonyít, Castro.
Le kell tartóztatnunk Serafina asszonyt.
Maguk maradjanak itt!
Castro, jöjjön velem!
Nincs itt senki. Menjünk!
Sehol senki. Itt végeztünk is. Menjünk!
Ezzel befejezhettük volna a keresést,
de az ingatlan-nyilvántartásban találtunk egy ranchot a nevükön.
Úgyhogy ott is szétnéztünk.
- Jó napot! - Már vártuk önt, Cueto.
Kap 10 000 pesót, ha azt mondja, nem találta meg Serafinát.
Ne tegye a hülyét!
Évek óta fizetünk önnek, és tudom, hogy szereti a pénzt.
Jól van, Arcángela asszony.
Csakis az ön kedvéért.
Viszontlátásra!
Sajnos, amikor kimentem a ranchra,
nem találtam ott őket.
Ez a nyomozati jelentésben is olvasható.
Mit gondol, Castro?
Tízezer peso.
Itt a része.
Feleennyiért is belementünk volna, felügyelő.
Tudja, mit gondolok?
Baladróék valami súlyosabb dolgot titkolnak,
mint amivel Serafina asszonyt vádolják.
Szerintem is, felügyelő.
Fura, hogy egy szó nélkül ideadtak nekünk ennyi pénzt.
A biztonság kedvéért holnap menjünk vissza a Casino del Danzónba!
ZÁRVA
Figyelem, emberek!
Maguk nézzék át a felső szobákat!
- Daniel! Arra! - Igenis!
Maga kutassa át alaposan a bárt!
Mindent forgasson fel!
Castro, jöjjön velem a házba!
Igen, uram!
Baladro asszony, nem semmi lányai vannak.
Nézze, felügyelő! Nyilvánvaló, hogy nemrég még laktak itt.
Az nem számít, Castro.
Kutassunk tovább!
Castro, nézzen be a fészerbe!
Igenis, felügyelő.
Semmit nem találtam, uram.
Dögszag van.
És itt puha a föld, Castro.
Uraim, találtak valamit?
Semmit, felügyelő.
Keressenek szerszámokat, és kezdjenek el itt ásni!
Nézze, felügyelő!
Azok a rohadt mádámok!
Tudtam, hogy valami durvát rejtegetnek.
Erősítést kell kérnünk Pedronesből.
Ássák ki a holttestet!
Siessenek! Kerítsük be az ingatlant!
Egyes csoport arra! Kettes csoport erre!
Castro, jöjjön velem a házba!
- Igen, uram! - Mindent átkutatni!
Az ördögbe! Ezek a rohadt kurvák máris megléptek.
Felügyelő! Valaki van a fészerben. Segítségkérő kiáltásokat hallottunk.
Castro!
De jó, hogy itt vannak!
Két napja be vagyunk zárva, és semmit sem ettünk.
Hol vannak a főnökeik?
Hova a fenébe tűntek?
Tegnap éjjel Serafina asszony azt mondta Arcángela asszonynak,
hogy szálljanak fel a nogalesi vonatra, és menjenek át az USA-ba.
Hívjanak erősítést!
Vigyék be a lányokat az őrsre, és adjanak nekik enni!
Menjünk! Azok a rohadékok nem szökhetnek meg.
MEXIKÓI VASÚTTÁRSASÁG PEDRONES
Siessenek, uraim! Mindent kutassanak át!
Maguk ketten abba a kocsiba!
Rendőrség! Ne induljanak el!
Hölgyeim!
Letartóztatom önöket.
1964. JANUÁR 15.
CONCEPCIÓN DE RUIZ, PLAN DE ABAJO ÁLLAM
Ezek vertek meg és zártak be minket.
Rohadékok! Árulók!
Ott az a két átkozott nőszemély!
Hálátlan ribancok!
Ez az a két gyilkos boszorkány.
Hálátlan kurvák! Ezért megfizettek!
Az isten verje meg, Cueto!
Máshogy is elintézhettük volna ezt.
Menjenek be oda!
Sajnálom, Arcángela asszony,
de egy eltemetett lányt találtunk a kertjükben, ami nagyon komoly dolog.
Azt javaslom, hogy mostantól nagyon válogassa meg a szavait!
Viszontlátásra!
Arcángela, hogy jutunk ki innen?
Ne aggódj, Serafina!
Pénzzel és befolyással megoldható lesz.
Csak meg kell várnunk, hogy az a mocsok Rendón előkerüljön.
Siessen, Juanita!
Semmi ne maradjon, ami a Baladro nővérekhez köthet minket!
Be kell nyújtanom egy kérelmet a fővárosban.
Arcángela és Serafina asszonynak?
Magunknak, Juanita.
Ennyi idő után millió irat köt hozzájuk, és a rendőrök bármikor bekopogtathatnak.
Ez hosszú ügy lesz.
Ki tudja, hány halott lány kerül még elő?
A Casino del Danzónban talált szörnyűségek
és a kiszabadított lányok előzetes vallomásai alapján
sikeresen azonosítottuk a mádámok főbb bűntársait,
és azonnal letartóztattam őket.
Hermenegildo Bedoya százados,
aki nem tudta, hogy a Baladro nővéreket elfogtuk,
épp szökni készült, hogy Nogalesben találkozzon velük.
PLAN DE ABAJÓ-I KERESKEDELMI BANK
Bedoya százados, letartóztatom önt.
Több mint 20 000 pesóm van ebben a bankban.
- Mind az öné, ha elenged. - Már késő, százados.
Nagyon sajnálom.
Kérem, jöjjön velem!
Én csak Bedoya százados parancsait követtem.
Nyugodjon meg, őrmester!
Majd a központban nyilatkozhat az ártatlanságáról.
- Szerinted igaz, amit mondanak róluk? - Az kizárt.
A Baladro nővérek jó emberek.
Sosem tennének ilyet.
Langaléta úr, letartóztatom önt.
- Miért? - Castro!
- Jöjjön velem! - Mivel vádolnak?
- Nem csináltam semmit! - Nyomás!
Ha őket lecsukták, engem is vigyenek!
Ugyan már! Várja meg, amíg beidézik!
- Ez nem így működik. - Nem csináltam semmit!
Ártatlan vagyok!
Én vagyok a hölgyek kidobója. Ha nem csuknak le, megoldom magamtól.
Az utolsó kettő Eulalia Baladro és Teófilo Pinto volt.
Könnyedén megszökhettek volna, mert se fotónk, se másunk nem volt róluk,
de amikor busszal Texasba akartak utazni,
az igazi nevüket adták meg egy űrlapon, így azonosították és letartóztatták őket.
Vigyék őket a celláikba!
A Concepción de Ruiz-i börtönben, ahol általában csak néhány részeg ült,
először és utoljára egyszerre 19-en raboskodtak.
Figyeljetek ide!
Főleg ti, nyomorultak!
Gondoskodunk róla, hogy minél előbb kijussunk innen.
De ha bármelyikőtöknek eljár a szája,
és hülyeséget beszél, akkor nektek annyi, értitek?
Igen, főnök.
Némelyik lány azt állította,
hogy további halott lányokról is tud.
Úgyhogy visszamentünk a ranchra,
ahol, miután jobban szétnéztünk, még három holttestet találtunk.
PERALTA BÍRÓ ELJÁRÁSA
Az ügyek közül, amelyeken dolgoztam,
egyik sem váltott ki akkora visszhangot, mint a Baladro nővéreké.
Akármiket mondtak és írtak róluk,
sosem hagytam, hogy ezek befolyásoljanak.
Tisztességesen és pártatlanul jártam el.
De attól tartok, és utólag belegondolva is azt érzem,
hogy az emberek többsége inkább az újságok által tálalt verziót hiszi el,
mintsem az igazságot.
Arcángela asszony, nézze, mit írnak magukról!
GYILKOS MÁDÁMOK
Rohadt szemetek!
Hogy merészelik azt állítani, hogy megöltük a lányokat?
Mocskos hiénák! Ki tudja, mit találnak még ki?
A lányok vallomásaiból úgy tűnik,
hogy ez nagyon bonyolult ügy, uram.
Különösen óvatosan és diszkréten kell eljárni.
Egyetértek, uram.
El kell különíteni egymástól a lányokat.
Akik panaszkodtak arra, ahogy velük bántak,
azokat kezeljük áldozatként és tanúként,
akik viszont nem panaszkodtak,
azokat kezeljük gyanúsítottként és a Baladro nővérek bűntársaiként!
Ahogy óhajtja, uram.
Megkérem Herminiát,
Guadalupét,
Gloriát,
Luz Maríát,
Jacintát,
Perlát
és Juvenciát,
hogy fáradjanak velem.
Velünk mi lesz, uram?
Itt fogunk maradni?
A vallomásaik alapján
fennáll a gyanú a bűnösségükre, és bűntársaknak tekintjük önöket.
Mi?
Hogyhogy?
Miért?
Elnézést, uram! Az ügyvédünk, Rendón nem jelentkezett?
Nem, asszonyom. Senki sem jött.
Mostantól itt fognak aludni.
Már nincsenek letartóztatva, és semmivel sem gyanúsítjuk önöket.
Ez nem túl jó hely, de legalább szabadok.
Kedvükre jöhetnek-mehetnek.
Az egyetlen kötelességük,
hogy jelen legyenek az eljárás során.
Megértették?
Igen.
Ugyanazt fogjuk enni, amit a börtönben?
Annak borzalmas íze volt.
Ne aggódjanak!
Erről is gondoskodni fogunk.
Érezzék otthon magukat!
Újabb holttestek a mádámok ranchán!
Újabb holttestek!
Újabb holttestek a mádámok ranchán!
Újabb holttestek!
Újabb holttestek a mádámok ranchán!
Újabb holttestek!
Újabb holttestek a mádámok ranchán!
Újabb holttestek!
Megértem, de nincs több szabad szobám.
Jól van.
Sok szerencsét!
- Jó napot! - Üdvözletem!
Az Alarmától jöttünk.
Foglalásunk van az újság nevére.
Önök is a Baladro nővérek miatt jöttek?
Úgy van.
Sokan vagyunk, mi?
Az nem kifejezés. Az utolsó szabad szobámat kapják.
Messze van innen a börtön, ahol a mádámokat őrzik?
Dehogyis.
Concepción kicsi város. Két sarokra van a bíróság.
- Menjünk oda! - Jó.
Kérem, vigye a szobánkba a bőröndjeinket!
Rendben.
- Nagyon vigyázzon rá! - Rendben.
Hölgyeim,
Concepción de Ruizban mindenkit meghatott a történetük.
Fogyasszák egészséggel ezt az ételt, amit az Örökmécses Nővérei készítettek.
Innentől kezdve
az általam vezetett Polgármesteri Hivatal
gondoskodik önökről.
Jó étvágyat!
ÉHEZTETTÉK ŐKET!
NAPI ÖT SZEM BABOT ÉS EGY TORTILLÁT KAPTAK
Biztos úr, szólna annak, aki felvette a vallomásunkat,
hogy beszélnénk vele?
Mit akarnak?
Elmondanánk neki pár dolgot, ami most jutott eszünkbe,
de itt túl sokan hallják.
Rendben.
Rohadt kurvák!
Ti is összevissza fogtok hazudozni?
Hálátlan ribancok! Elfelejtettétek, hogy kerültetek hozzánk?
Koszosan, tetvesen és éhezve!
Vegye jegyzőkönyvbe, hogy a jelenlévők
kérvényezték a vallomásuk kiegészítését!
Szabad akaratukból teszik, és nem állnak kényszer hatása alatt.
A mádámok hazudtak nekem és az anyámnak.
Akkor 16 éves voltam, és 200 pesót fizettek értem az anyámnak.
Úgy volt, hogy cseléd leszek Pedronesben,
de amikor a házba értem,
a mádámok arra kényszerítettek, hogy prostituáltként dolgozzak.
Elnézést!
Hogy mondta, hány éves volt?
Tizenöt.
Várjon! Akkor töltöttem be a 13-at, amikor a házukba kerültem.
Soha nem fizettek semmit a bordélyban végzett munkámért.
Én 12 éves voltam, és azt mondták, hogy egy gyufagyárba visznek.
Amikor odaértem, akkor jöttem rá, hogy az nem gyár, hanem bordélyház.
A mádámok nem engedtek el minket.
És soha nem fizettek a munkámért.
Cselédnek mentem a Casa del Molinóba,
de arra kényszerítettek, hogy férfiakkal feküdjek le.
„Szajha leszel, és kész.” Ezt mondták a mádámok.
Szeretne még hozzáfűzni valamit?
Igen, uram.
Én sem kaptam fizetést az évek során.
Kérem, engedje szabadon a hölgyeket,
és vigye őket a többiekhez az új szobájukba!
És kérem, intézkedjen,
hogy mostantól ne gyanúsítottnak minősüljenek,
hanem áldozatnak és tanúnak!
Igen, uram!
ÁTVERTÉK ÉS PROSTITÚCIÓRA KÉNYSZERÍTETTÉK A NŐKET
A lányok vallomásai alapján úgy tűnik, ez az ügy sokáig eltart majd, uram.
A többségük még kiskorú,
és a kínzásokon túl fogva tartották és még éheztették is őket.
Még dolgozom rajta, de mindenről beszámolok önnek.
Holnap beszélünk.
Julio úr nagyon örült, és gratulál nekünk.
Már csak a Baladro nővéreknek kellene beszélniük.
Egészségünkre!
Ez nagyot fog szólni.
Mivel magyarázzák a három holttestet
a Casino del Danzón udvarán?
Semmit sem tudunk róluk.
Ha ott találtak rájuk, valaki biztos ártani akart nekünk.
Mi van azokkal a holttestekkel, amiket a Los Ángeles ranchon találtunk?
Azokról sem tudunk!
A lányaik közül többen is elpanaszolták,
hogy fogva tartották, kínozták és éheztették őket.
Néhányan azt állították,
hogy csak napi egy tortillát és öt szem babot kaptak.
Erre mit mondanak?
Hazugság az egész!
Azok a hálátlanok ugyanazt ették, amit mindannyian.
Néha még levest is kaptak tésztával.
Hölgyeim, így semmire sem fogunk jutni.
Szükségük van egy védőügyvéd tanácsaira.
Az önök elleni vádak nagyon súlyosak,
de önök láthatóan nem veszik elég komolyan őket.
Maga viselkedik bolondként, bíró úr!
Ha a befolyásos barátaink meghallják ezt, majd meglátjuk, kinek lesz igaza!
Vigyék vissza őket a cellájukba!
Gyilkosok!
- Eresszen el! - Ne nyúljon hozzám!
Végezetül, a nyomozás zárásaként
áthoztuk a mezcalai börtönből Simón Coronát, a péket,
akinek a vallomása alapján eredetileg elindult a nővérek elleni nyomozás.
Mi a neve? Biztos úr!
Biztos úr, nem tudnának máshova zárni?
Nem, uram.
Ez az egyetlen börtön Concepciónban.
Azt a parancsot kaptam, hogy zárjam ide önt a többiekhez.
Mi a baj, Simón? Ez ám a véletlen, hogy ismét egymásba botlottunk.
Látod, hova kerültünk miattad?
Rohadj meg, Simón Corona!
Nem elég, hogy lopsz, még spicli is vagy, bazmeg!
Örvendek, Corona. Már nagyon vártam a találkozást.
Serafina kisasszony sokat mesélt magáról.
Serafina, Arcángela, esküszöm, hogy nem köptem.
Azt se tudom, miért vagyok itt.
Jaj, Simón!
Már bánom, hogy nem öltelek meg.
De ne félj, itt nem eshet bajod.
Ugye, százados?
Hát persze.
A fiúkkal jól fogunk bánni vele.
Hé!
Hagyják abba!
Mi történt?
A Baladro nővérek pere nem folytatódhat, ha nincs ügyvédjük.
És képzelje!
Ön képviselheti őket kirendelt védőként, Céspedes úr.
Pedig folyton a pénzükkel és a kapcsolataikkal kérkednek.
Eredetileg azt követelték, hogy Rendón képviselje őket,
de ő lelépett, és sehol sem találjuk.
Most pedig senki nem meri vállalni az ügyet.
Rendben.
De ön is tudja, hogy ehhez egy csoda sem lenne elég.
Azt majd meglátjuk.
Ne feledje, hogy az igazság vak!
Nézze, ügyvéd úr!
Semmilyen segítségre nincs szükségünk. Főleg nem egy idegentől.
Hölgyeim, a helyzetük elég kényes. És ügyvéd nélkül még rosszabb is lehet.
Ártatlanok vagyunk!
Hazugságokat állítanak rólunk.
Figyeljenek rám! Akár tetszik, akár nem,
meg kell jelenniük a meghallgatásokon, és ártatlannak kell vallaniuk magukat.
Akkor segíthetek.
Miért bízzunk önben?
Kötelességem mindent megtenni önökért.
- Hisz az ártatlanságunkban? - Azt nem az én tisztem eldönteni.
De ha őszinték lesznek hozzám, és együttműködnek velem,
mindent megteszek önökért.
Ha ön lesz az ügyvédünk, akkor hinnie kell nekünk.
Ha gyorsan kijuttat minket, gazdaggá tesszük önt.
Nagyon súlyos vádakkal illetik önöket.
Őrizzék meg a nyugalmukat, és ne kiabáljanak a bíróval!
Azzal semmire sem mennek, és csak rontanak a helyzeten.
Jól van. Elfogadjuk önt az ügyvédünknek.
Viszontlátásra! Megyek dolgozni.
A mádámok fogva tartottak minket.
1964. JANUÁR 28.
Egyszer négyen felidegesítettük őket, és egy szobába zártak minket.
Serafina asszony adott egy pálcát, hogy azzal verjem a többieket.
És bemutatta rajtam, hogy hogyan kell csinálni.
Nézze, mit művelt velem, uram!
Rendet!
Levonták a költségeinket a keresetemből.
Tudták, hogy nem tanultam meg számolni,
és egy vasat sem kaptam.
Álnok kígyó vagy, Aurora!
Minden pénzt odaadtunk neked!
Néha még ruhákat meg cipőt is kaptál!
Nem igaz?
Az udvaron holtan talált lányokról tud mondani valamit?
Igen, uram.
Láttam, ahogy Arcángela és Serafina asszony
lelökte Felizát és Eveliát az erkélyről.
Szegény lányok ott feküdtek holtan, betört fejjel.
Az udvaron temették el őket.
Gyilkosok.
Hazudsz, te rohadt kurva!
Hazugság az egész.
Arcángela!
Alig adtak enni nekünk.
Maradékot kaptunk a szemétből,
ők meg ragut és tojást ettek.
Hálátlan hazudozó vagy, María del Carmen.
A saját lányainkként bántunk veletek.
Volt ettől rosszabb is.
Néha olyan sok időre bezártak minket, hogy több lány megbetegedett és meghalt.
Ha tovább keresnek, biztos találnak még halott lányokat.
Rendet!
„Szegény áldozatok szörnyű megpróbáltatásokat élhettek át.
Pokoli lehetett azokban a kétes hírű házakban élni.
A lelketlen mádámok példás büntetést érdemelnek
szörnyűséges tetteikért.”
Remek lett.
Van pár fotóm, amin Baladróék a lányokat fenyegetik.
Tökéletesen passzolnak a cikkedhez.
Nézd!
Jók, mi?
Pompásak.
Itt az Alarma új száma!
Az ügy olyan szenzációéhséget és kíváncsiságot ébresztett országszerte,
hogy a bíróságon a helyzet kezdett kicsúszni az irányításunk alól.
Csendet kérek!
Rendet!
Amikor kimentünk a ranchra, Rosa megbetegedett.
Láttam, hogy ez a nő odament hozzá azzal, hogy teát főzött neki, és megitatta vele.
Pár órával később Rosa meghalt.
Szerintem ez a nő, aki mindig is boszorkány volt,
valamit a teába kevert, és megölte őt.
Guadalupe kisasszony!
Ott voltam, amikor Csontváz, miután vasalóval kezelte Blancát,
üdítőt itatott vele, ami miatt meghalt.
Van még hozzáfűznivalója?
Amikor teherbe estünk,
Csontváztól kaptunk teát, hogy kiszedje a gyereket belőlünk,
és nem tudtuk, miféle boszorkányság volt ez,
és utána mit csinált a szegény babákkal.
Bíró úr, esküszöm, hogy ebből egy szó sem igaz.
BOSZORKÁNY SEGÍTETTE A MÁDÁMOKAT!
MAGA VOLT A POKOL
Emlékszel, amikor próbáltad elijeszteni a keselyűket a seprűvel?
Az évek során sokszor kellett keselyűket elijesztenem.
Nem tudom, melyik esetre céloz, kisasszony.
Serafina asszony kétségbeesett,
odaadta neked a pisztolyt, és azt mondta: „Ticho, lődd le őket!”
- Nem emlékszel? - Nem, szerintem én nem voltam ott.
Nem azt mondta Arcángela asszony,
hogy temesd el Felizát és Eveliát,
méghozzá ugyanoda, ahova Blancát is temetted?
Nem, ezt szerintem csak álmodta, kisasszony,
mert sosem történt ilyen.
Vigyék el!
„Eustiquio Natera, más néven Ticho vagy a Sírásó,
azt próbálta előadni, hogy semmiről sem tud,
de olyan szinten lerítt róla a kegyetlenség, a zsigeri gonoszság,
és a megbánás teljes hiánya, hogy nem tudta eltitkolni az igazat.
Minden bizonnyal legalább tíz ember halála száradhat a lelkén.”
Nem.
„Száz ember.”
Fogd be, Teófilo!
Ne beszélj baromságokat!
Egy másik alkalommal azt mondta:
„Itt hagyom ezt a négy nőt. Vigyázz rájuk!
És ha valamelyikük szökni próbál,
használd a puskát, amit a tehenek őrzéséhez adtam!”
Lepcses szájú! Ne beszélj baromságokat, te seggfej!
Úgyhogy amikor elsütöttem a puskát,
csak Arcángela asszony utasítását követtem.
Fogd be, te mocsok!
A sógornőim nagyon gazdagok.
Rengeteg pénzük van, talán millióik is,
de nekünk soha egy vasat sem akartak adni.
Minden máshogy alakult volna, ha nem lennének olyan sóherek.
Áruló mocsok vagy, Teófilo!
Vigyék el őket!
Eresszen!
Ne nyúljon hozzám!
A százados találta ki a büntetésünket.
Láttam, ahogy pálcákat vágott az udvaron, és próbálgatta, melyik üt a legnagyobbat.
Utána büszkélkedett is vele, hogy a legfájdalmasabbat választotta.
Uram, akkor úgy gondoltam, hogy a nők fegyelemsértést követtek el.
Példát kellett statuálnunk velük.
Elégedett a tetteivel, százados?
Igen, uram.
A mexikói hadsereg büszke katonájaként mindig is úgy hittem,
hogy állandó kötelességem rendet tartani.
„A lelketlen katonatiszt, Hermenegildo Bedoya százados
volt a verőlegény,
aki végrehajtotta a mádámok kínzásait
a szegény áldozatokon.”
Egyszer éppen mostunk, amikor a százados megjött.
Megállt, és bámulni kezdett egy letakart kupacot a fészerben.
Kérdezte, hogy mi az.
Serafina asszony mondta neki, hogy Blanca az.
A százados dühösen felkiáltott:
„Éjszaka vitesse ki Tichóval a város szélére!
Hadd falják fel a kutyák a szemétdombon!”
Csak vicceltem, bíró úr.
Hogy mondhattam volna komolyan?
„A kegyetlen katonatiszt…”
KÖNYÖRTELENÜL KÍNOZTAK MINKET!
„…Serafina Baladro szeretője volt.”
BEDOYA TAGAD
„Újabb aljas húzás a rémséges nőtől,
akit a rengeteg szeretője miatt úgy is nevezhetnénk:
a Fekete Özvegy.”
Amikor az újságok arról kezdtek írni,
hogy a Baladro nővéreknek mekkora hatalma
és mennyi befolyásos barátja van Plan de Abajóban,
azt állították, lehetetlen lesz elítélni őket.
Erre válaszul azonnal lefoglaltam minden ingatlanukat…
…az áldozatok kártalanítása érdekében.
El akarják venni a vagyonunkat?
Azok a rohadékok kezdettől fogva ezt akarták!
Tönkretesznek minket!
Arcángela!
- Jöjjenek! - Ügyvéd úr!
Hívjanak orvost! Arcángela asszony elájult.
Nem tehetünk valamit ellene?
Mi történt?
- Hívjon mentőt! - Orvost!
Legyezd!
Arcángela!
- Itt jön! - Ügyvéd úr!
Céspedes ügyvéd úr!
Hadd tegyek fel egy kellemetlen kérdést!
Az ügyvédjükként tényleg elhiszi, hogy a Baladro nővérek ártatlanok?
Kérem, ne értsenek félre!
Azért védem őket, mert ez a kötelességem,
hiszen kirendelt védőként megkaptam ezt az ügyet,
de természetesen nem értek egyet velük.
Épp ellenkezőleg, szerintem halálbüntetést érdemelnek,
ami sajnos nincs Plan de Abajóban.
Minden jót!
Ügyvéd úr!
Kérem, ügyvéd úr!
Természetesen az ügyvédjüktől ez nem volt túl szerencsés kijelentés.
Több ilyen kirohanás is történt, és hatalmas volt a nyomás mindenhonnan,
még a fővárosból is.
Alarma! A szembesítések megviselték a nővéreket!
Addigra viszont az ügynek külföldön is híre ment,
és kész cirkusz volt Concepción de Ruizban.
Egyik alkalommal 119 olyan embert számoltam a tárgyalóteremben,
akinek semmi dolga nem volt ott.
Átkozott mádámok!
Gyilkosok!
Boszorkányok!
Gyilkosok!
A pokolba veletek!
Gyilkosok!
Rohadt kurvák!
Alarma! A szembesítések megviselték a nővéreket!
Alarmát tessék!
De a tárgyalásnak folytatódnia kellett,
és helyszíni szemle keretében kellett rekonstruálnunk az eseményeket.
- Rohadékok! - Rendet!
Rendet kérek!
Kérem, hölgyeim!
Ott itatta meg Csontváz a teát Rosával,
aki nem sokkal később meghalt mérgezés miatt, igaz?
És ott lőtték agyon a két társunkat.
Szaladtunk, és lövéseket hallottunk.
Teófilo úr az ajtóban állt.
Eulalia asszony kijött a házból, és odaadta neki a puskát.
Igaz, amit a hölgyek állítanak?
Továbbmenjünk a sírhoz, bíró úr?
Igen, uram.
Boszorkányok!
Gyilkosok!
Itt temette el őket, Ticho?
Igen, bíró úr.
Ki utasította erre?
Serafina asszony.
Azt mondta, úgy temessem el őket, hogy az útról ne látszódjon a sír.
Biztos, hogy csak három lányt temetett el?
Esküszöm, bíró úr, csak ez a három volt, meg a másik három a Casinóban.
Ha volt még több is, róluk nem tudok.
Hölgyeim, rámutatnának a sírra?
A közfelháborodás, amit valamelyest a folyton túlzó újságok is erősítettek,
olyan népharagot gerjesztett,
hogy többször is megpróbálták meglincselni a vádlottakat.
Gyilkosok!
A mádámok arról az erkélyről lökték le a lányokat.
Ott kínoztak minket többször is.
Hazugság! Nyomorult ribancok!
Hálátlan hazudozók!
Nyugodjanak meg!
Jöjjenek velem! Erre tessék!
Jöjjenek!
Rohadt kurvák!
Egyszer arról beszéltek Bedoya századossal,
hogy meg akarnak ölni minket,
és eltemetni itt, az udvaron.
Ugye, lányok?
- Igen. - Igen.
Socorro, szeretne hozzáfűzni valamit?
Egyik éjjel Arcángela asszony, Serafina asszony és Bedoya százados
le akart lökni minket a tetőről.
- Ugye, lányok? - Igen.
Menjünk tovább a következő helyszínre!
Mondja, százados!
A hadseregnél tanulta ezt a kegyetlen és embertelen büntetést,
amit a lányoknál alkalmazott?
Nem, uram.
Ez konkrétan a saját ötletem volt.
De a mádám mindig pálcával büntetett minket, uram.
Arcángela, asszony,
megfogná a pálcát, kérem?
AZ EMBEREK IGAZSÁGOT KÖVETELNEK
MEG AKARTÁK LINCSELNI A HIÉNÁKAT
A média nagyon erőltette,
hogy keressünk még holttesteket,
és próbálkoztunk is vele, de semmit sem találtunk.
De az áldozatok vallomásai
és a helyszíni szemle alapján
beazonosítottuk az elkövetőket,
hogy vádat emelhessünk ellenük,
és mindnyájukat elítélhessük.
Nem bánhatnak így velem, rohadékok!
Arcángela Baladro vagyok! Nem követtem el semmit!
Kérem, viselkedjen, asszonyom!
CONCEPCIÓN DE RUIZ-I RENDŐRSÉG
A következőt!
Kérem, emelje feljebb a táblát!
Forduljon balra!
Most jobbra!
A következőt!
Istenem! Micsoda szégyen!
Kérem, nyugodjon meg!
Forduljon balra!
Balra!
A következőt!
Százados, levenné a szemüvegét?
Forduljon balra!
Most jobbra!
A következőt!
Forduljon balra!
Most jobbra!
A következőt!
Leguggolna, kérem?
Még jobban!
Így jó.
Forduljon balra!
Guggoljon le!
Most jobbra!
A következőt!
1964. MÁRCIUS 5.
Az alapos nyomozást követően
és a felek által bemutatott bizonyítékok mérlegelése alapján
ítéletet hoztam, amit most kihirdetek.
Kérem, őrizzék meg a nyugalmukat!
Hermenegildo Bedoya százados!
Bűnrészesség és a vádiratban felsoroltak kieszelése miatt
25 év börtönbüntetésre ítélem önt.
Gyilkosok!
„BEDOYA SZÁZADOS” 25 ÉV
Juana Cornejo!
A Juana Cornejo nevű nő,
más néven „Csontváz”
tíz év börtönbüntetést kap Rosa kisasszony szándékos megöléséért,
négy évet illegális abortuszok végrehajtásáért
és további hat évet Blanca kisasszony gondatlanságból elkövetett megöléséért.
JUANA CORNEJO - „CSONTVÁZ” 20 ÉV
Teófilo Pinto és Eulalia Baladro!
Teófilo Pinto úr részére
20 év börtönbüntetés kétrendbeli, előre megfontolt szándékkal,
aljas indokból elkövetett emberölésért.
Eulalia Baladrónak, a feleségének és bűntársának
15 év börtönbüntetés, amiért elővette a puskát,
és átadta a férjének,
hogy az lelőhesse az áldozatokat.
EULALIA BALADRO 15 ÉV
TEÓFILO PINTO 20 ÉV
Eustiquio Natera, más néven „Ticho” vagy „a Sírásó”,
12 év börtönbüntetést kap a temetkezési szabályok megszegéséért
és a bűncselekmények elkövetésében való bűnrészességért.
EUSTIQUIO NATERA - „TICHO” 12 ÉV
A Fulgencio Pérez nevű sofőrnek,
más néven „Langalétának”
hat év börtönbüntetés a közlekedési szabályok megszegéséért,
emberkereskedelemért és államok közötti embercsempészetért.
FULGENCIO PÉREZ - „LANGALÉTA” 6 ÉV
Nicolás Pérez, más néven Bátor Nicolás!
Hat év börtönbüntetés emberölési kísérletért,
hivatali visszaélésért és hatalommal való visszaélésért.
NICOLÁS PÉREZ - „BÁTOR NICOLÁS” 6 ÉV
Simón Corona!
Simón Coronának, más néven „a Péknek”
hat év börtönbüntetés illegális temetésért és bűnszervezetben való részvételért.
SIMÓN CORONA - „A PÉK” 6 ÉV
És végül Serafina és Arcángela Baladro.
- Aljas gyilkosok! - Gyilkosok!
Szándékos emberölés, gondatlanságból elkövetett emberölés,
személyi szabadságtól való megfosztás,
testi és lelki bántalmazás,
lőfegyver engedély nélküli birtoklása és viselése,
kiskorúak megrontása,
kerítés,
kizsákmányolás,
csalás,
hatósági zár alá vett ingatlan használata,
a temetkezési szabályok megszegése,
a szövetségi közlekedési szabályok megszegése és vagyoneltitkolás bűntettében
a bíróság Serafina és Arcángela Baladrót
bűnösnek találta.
Csendet!
Hazugság és rágalmazás!
Ártatlanok vagyunk!
Maga egy korrupt gazember, Peralta!
És maguk is rohadékok mindannyian!
Mocskok!
Gyáva férgek!
Senkit nem öltünk meg!
Ez nem igazság, bíró úr!
Inkább a halál, mint ez a gyalázat!
Mindezek alapján Serafina és Arcángela Baladrót
35 év börtönbüntetésre ítélem
feltételes szabadlábra bocsátás lehetősége nélkül.
GYŐZÖTT AZ IGAZSÁG A BÖRTÖNBEN FOGNAK MEGHALNI
AZ EGÉSZ BANDÁT ELÍTÉLTÉK
Aurora Bautista,
Perla Pilar Cardona,
Guadalupe Enríquez,
Gloria López,
Luz María Méndez,
Socorro Montes,
María del Carmen Régulez,
Jacinta Reyes,
Herminia Solórzano.
Hölgyeim, megtiszteltetés volt számomra,
a Concepción de Ruiz-i hatóságok számára és egész Plan de Abajo állam számára,
hogy igazságot szolgáltathattunk önöknek.
Sokan állították, hogy a Baladro nővérek olyan hatalommal és befolyással bírnak,
hogy lehetetlen lesz példás büntetést kiszabni rájuk.
De az igazság vak,
és Mexikó betartatja a törvényeit.
Melynek ékes bizonyítéka az az igazságos és jól megérdemelt kártérítés,
amelyet most kaptak.
CONCEPCIÓN DE RUIZ VÁROSA ÉS A KATOLIKUS EGYHÁZ
TÁMOGATJA AZ ÁLDOZATOKAT
Éljen soká Concepción de Ruiz!
Éljen!
- Éljen soká Plan de Abajo! - Éljen!
- Éljen soká Mexikó! - Éljen!
Éljen soká Mexikó!
Éljen!
- Éljen soká Mexikó! - Éljen!
Mexikóiak, a csatakiáltásra
A kardot tartsátok, és a zablát
S rengjen a közepén a föld
Az ágyúk dörgése alatt
Adjunk hálát az Úrnak, amiért ezek az ártatlan lányok
túlélték ezt a tragikus és fájdalmas élményt!
Adjon nekik jobb jövőt a Úr, az örökkévaló és mindenható Atyánk,
és tartsa őket távol a bűntől!
Ámen!
Imádkozzunk!
Hiszek egy Istenben, mindenható Atyában,
mennynek és földnek, a láthatóknak és láthatatlanoknak Teremtőjében.
Hiszek egy Úrban, Jézus Krisztusban,
az Ő egyszülött Fiában,
aki az Atyától született az idő kezdete előtt.
Isten az Istentől, Világosság a Világosságtól,
igaz Isten az igaz Istentől.
Született, de nem teremtetett,
az Atyával egylényegű,
aki által lett minden.
Aki értünk, emberekért és a mi üdvösségünkért
alászállott a mennyből, Poncius Pilátus idejében,
szenvedett és eltemették,
harmadnapra feltámadt a halottak közül,
fölment a mennybe,
ott ül az Atya jobbján,
de újra eljön dicsőségben, hogy ítéljen élőket és holtakat,
és országa örökkévaló lesz.
Ha őszinte akarok lenni, túloztunk a Baladro nővérek történetében.
Főleg, amikor azt mondtuk, hogy akár több száz lányt is megölhettek.
De akkoriban ezt szükségesnek éreztük,
mert a mi munkánknak hála
olyan súlyos problémák kerültek be a köztudatba, mint a gyermekprostitúció,
a kerítés,
az emberkereskedelem,
a nők eltűnése,
a gyermekbántalmazás
és mindenekelőtt
a korrupció és a hatóságok összejátszása a bűnözőkkel.
Nem kívánjuk szentnek beállítani
vagy hátba veregetni magunkat,
de úgy vélem, hogy a munkánk
örökre megváltoztatta a mexikói újságírást.
És a médiában azóta sokan próbáltak utánozni minket,
rádiók és televíziók is.
Ez az ügy…
olyan hatalmas és sikeres volt,
hogy az olvasóink kíváncsiságának kielégítése érdekében
évekkel később megkerestük a főbb szereplőit, hogy hírt adjunk róluk.
Viszont amit találtunk, az nem volt elég vonzó ahhoz,
hogy közzétegyük.
UTÓSZÓ
Simón Corona teljesen felgyógyult a börtönben kapott szúrásból.
1976. JANUÁR 17.
Sosem tudtuk meg, ki tette.
Mezcala államban töltötte le büntetését kiváló magaviselettel,
majd visszatért Salto de la Tuxpanába,
ahol újabb pékséget nyitott, és azóta is boldogan él.
Bátor Nicolást leszerelték a hadseregtől.
A börtönben kitanulta a cipészmesterséget,
és most saját műhelye van.
Ticho, a Sírásó ismét kidobó akart lenni,
de nem járt sikerrel, és most rakodómunkásként dolgozik.
Gyakran látogatja a Baladro nővéreket, akikhez valamiféle vonzalmat érez.
Langaléta ismét sofőr lett,
most pedig saját flottája van San Pedro de las Corrientesben.
Azt pletykálják, hogy Baladróék pénzéből alapította,
akiknek most is hetente jelent.
San Pedróba. Taposs bele!
Eulalia Baladro a szabadulása után
gyertyákat kezdett árulni a pajaresi börtön előtt,
és várja, hogy a férjét, Teófilo Pintót is kiengedjék.
Hermenegildo Bedoya százados a pedronesi börtönben ül.
A részlege vezetőjeként a rabok és az őrök egyaránt tisztelik őt, és félnek tőle.
Arcángela és Serafina Baladro a női börtönben vannak…
Egy étel és egy üdítő.
…ahol többek között uzsorakölcsönökkel foglalkoznak,
és állítólag prostitúcióval is.
A pletykák szerint több mint 100 ezer pesóra rúg a vagyonuk,
de a leghalványabb reményük sincs arra, hogy élve elhagyják a börtönt.
Egy étel.
És ami a lányokat illeti,
mindenhol kerestük őket, de eredménytelenül.
Új életet kezdtek, és nem találtuk meg őket.
Senki sem tudja, mi lett velük.
Jól van. Jöjjenek be!
1960. június 15.
Szia, Ernestina!
Velem jössz?
A nevem nem Ernestina.
És nem is Helda vagy Elena.
De már megszoktam. María vagyok.
Indulunk?
Jól van.
Harminc peso.
Menjünk!
A BEMUTATOTT ESEMÉNYEK EGY RÉSZE VALÓS.
A SZEREPLŐK MIND KITALÁLTAK.
„HALOTT LÁNYOK”
FÜGGELÉK
A FÉNYKÉPEN: 1. ARCÁNGELA BALADRO
2. CSONTVÁZ 3. SERAFINA BALADRO
4. BLANCA… FEKETE VOLT (MEGHALT JÚLIUS 17-ÉN)
5. EVELIA (MEGHALT SZEPTEMBER 14-ÉN)
6. FELIZA (SZINTÉN)
7. ROSA (MEGHALT JANUÁR 15-ÉN)
8. LUPE (NEM FÉRT BE A LATRINÁBA)
9. AURORA BAUTISTA (KÁRTÉRÍTÉST KAPOTT)
10. ÉS 11. A TEÓFILO PINTO ÁLTAL LELŐTT KÉT NŐ
HALOTT LÁNYOK
JORGE IBARGÜENGOITIA EMLÉKÉRE ÉS TEHETSÉGE ELŐTT TISZTELEGVE
A feliratot fordította: Szűcs Imre